《别通甫》
宋代·方一夔

归途渺渺迫年华，回马如飞不用挝。遥指荒村沽竹叶，独行残月看梅花。

不嫌问路征夫冷，颇讶迎门稚子哗。为报江边羁客道，投林莫作后栖鸦。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。